PREDKLADACIA SPRÁVA

Návrh záverečného účtu kapitoly 33 - Úrad pre verejné obstarávanie za rok 2014 sa predkladá v zmysle ustanovenia § 29 ods. 4 zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov a v súlade so Smernicou Ministerstva financií Slovenskej republiky č. MF/23510/2014-31 zo dňa 23. októbra 2014 na vypracovanie záverečných účtov kapitol štátneho rozpočtu a štátnych fondov.

Materiál má informatívny charakter a obsahuje prehľad o výsledkoch rozpočtového hospodárenia Úradu pre verejné obstarávanie v roku 2014 so zameraním na špecifiká kapitoly.


Návrh záverečného účtu kapitoly 33 - Úradu pre verejné obstarávanie za rok 2014 bol vypracovaný z údajov účtovnej závierky a spracovaných výkazov kapitoly.


Obsahom hodnotiacej správy je predovšetkým zhodnotenie skutočne dosiahnutých príjmov a výdavkov podľa platnej funkčnej a ekonomickej klasifikácie rozpočtovej klasifikácie v porovnaní so schváleným a upraveným rozpočtom, ako i podľa programovej štruktúry. Súčasťou materiálu sú predpísané tabuľky.

Kapitola hospodárila s upraveným rozpočtom výdavkov vo výške 9 246 153 EUR na hlavnom rezortnom programe 07W – Verejné obstarávanie. Rozpočtované príjmy kapitoly sa naplnili vo výške 951 991 EUR, t. j. 297 % plnenie stanoveného limitu.

Schválené záväzné ukazovatele za rok 2014 kapitola dodržala.
Materiál má informatívny charakter, neukladajú sa ním žiadne úlohy a vzhľadom na svoj charakter neprešiel medzirezortným pripomienkovým konaním.
